**A SZEGEDI TUDOMÁNYEGYETEM**

**Egészségtudományi és Szociális Képzési Kar dékánja**

**pályázatot hirdet a**

**Szociális Munka és Szociálpolitika Tanszékre**

*általános tanszékvezető-helyettesi beosztás ellátására*

A megbízandó tanszékvezető-helyettes feladata: előzetes egyeztetés alapján, illetve utólagos beszámolási kötelezettséggel helyettesíti a tanszékvezetőt:

1. Kari és egyetemi rendezvényeken.
2. a tudományos tevékenységgel, akkreditációval, igazgatási és gazdálkodási feladatok ellátásában.
3. a tudományos tevékenységgel, akkreditációval, igazgatási és gazdálkodási tevékenységgel kapcsolatos jelentések, statisztikák elkészítésében.
4. kutatási, pályázati és nemzetközi kapcsolatokkal összefüggő területeken.
5. oktatói/tanári tanulmányutak, csereprogramok és a külföldi hallgatói cseregyakorlatok lebonyolításának koordinálásában.
6. a szakdolgozat felelős munkájának koordinálásában, a szakdolgozat készítéssel kapcsolatos tájékoztató évenkénti jóváhagyásában.
7. a pályázati felelős tevékenységének koordinálásában.

A pályázónak rendelkeznie kell szakirányú egyetemi oklevéllel, továbbá a társadalomtudományok területén szerzett tudományos fokozattal, szakmai-tudományos elismertséggel és magas színvonalú publikációs tevékenységgel, felsőoktatásban szerzett legalább 5 éves gyakorlattal.

Pályázhat az Egyetemmel közalkalmazotti jogviszonyban álló egyetemi vagy főiskolai tanár, egyetemi vagy főiskolai docens.

Felhívjuk a figyelmet, hogy jelen vezetői tisztség betöltésére irányuló pályázati felhívás nem jelenti egyben egyetemi oktatói állás meghirdetését, amely egyebekben feltétele a vezetői megbízásnak.

*A pályázathoz mellékelni kell:*

* pályázó válaszát a pályázati kiírásban foglaltakra,
* kitöltött szakmai adatlapot (letölthető a <http://www.u-szeged.hu/munkatarsainknak/humanpolitikai-jogi/letoltheto-adatlapok/> oldalról),
* részletes szakmai önéletrajzot,
* a vezető-helyettesi elképzelések részletes terveit az adott szervezeti egység és feladatkör vonatkozásában,
* az egyetemen fennálló közalkalmazotti jogviszonyáról szóló igazolást,
* végzettség, szakképzettség, szakképesítés, tudományos fokozat, (PhD, a tudományok kandidátusa, a külföldön szerzett és honosított tudományos fokozat) megszerzését tanúsító okirat, MTA doktora tudományos cím, habilitációs oklevél, nyelvvizsga bizonyítvány hitelesített másolatát,
* linket a pályázó közleményeinek és hivatkozásainak teljes közhiteles listájához a Magyar Tudományos Művek Tárában (www.mtmt.hu),
* három hónapnál nem régebbi hatósági erkölcsi bizonyítványt a bűnügyi nyilvántartási rendszer adatai alapján annak igazolására, hogy büntetlen előéletű, nem áll foglalkozástól vagy tevékenységtől eltiltás és közügyektől eltiltás hatálya alatt;
* minden olyan dokumentum, irat másolatát, amelyet a pályázó a pályázat elbírálása szempontjából fontosnak tart,
* nyilatkozatot arról, hogy a digitális másolat minden tekintetben megegyezik a papíralapú, eredeti példánnyal,
* hozzájáruló nyilatkozatot arról, hogy a pályázó a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul, anyagát a vonatkozó jogszabályok és az SZMSZ szerint erre jogosult bizottságok és testületek megismerhetik.

*A megbízás 2018. október 15-től legfeljebb 2023. június 30-ig, határozott időre szól.*

A pályázat elbírálásának határideje 2018. szeptember 07.

A pályázónak meg kell felelnie a nemzeti felsőoktatásról szóló 2011. évi CCIV. törvényben, a Szegedi Tudományegyetem Szervezeti és Működési Szabályzata Szervezeti és Működési Rendjében valamint Foglalkoztatási követelményrendszerében rögzített feltételeknek.

**A pályázatot 2018. augusztus 24-ig** az SZTE Egészségtudományi és Szociális Képzési Kar dékáni hivatalába **kell benyújtani** személyesen vagy postai úton (6726 Szeged, Temesvári krt. 31.) **1 eredeti példányban** és CD-ROM vagy DVD-ROM adathordozón rögzített, 1 digitális másolati példányban (Word, illetve PDF kiterjesztésű fájlban)**.**

A pályázati felhívás hivatalos megjelenési helye a Nemzeti Közigazgatási Intézet elektronikus közszolgálati állásportálja ([www.kozigallas.gov.hu](http://www.kozigallas.gov.hu)), ahol a pályázat 2018. július 25-én kerül megjelentetésre.

A pályázatok formai feltételeiről a (62)-545-025-ös telefonszámon kérhető felvilágosítás.

A pályázaton kérjük feltüntetni a pályázati adatbázisban szereplő azonosító számot: ETSZK 1-1/2018.

Héderné Dr. Berta Edina s.k.

 dékán